કેટલાક દલિત સંગઠન સંયુક્ત સચિવ સ્તર પર અધિકારીઓની લેટરલ એન્ટ્રી સામે વિરોધ પ્રદર્શન કરવાની યોજના બનાવી રહ્યા છે. તેમના આંદોલનનું નેતૃત્વ કરનાર અશોક ભારતીએ વન ઈન્ડિયાને જણાવ્યુ કે તે ઉત્તરપ્રદેશ, બિહાર, મધ્યપ્રદેશ, રાજસ્થાન, મહારાષ્ટ્ર અને ચંદીગઢ સહિત તમામ દલિત સંગઠનો સાથે મુલાકાત કરી રહ્યા છે. 'અમે 30 ઓગસ્ટ, 2018 સુધીનો સરકારને સમય આપ્યો છે અને જો સરકાર અમારી માંગો સ્વીકાર નહિ કરે તો અમે આંદોલન કરવા માટે મજબૂર થઈશુ.' તેમણે કહ્યુ કે તેઓ એ લોકોને મળી રહ્યા છે જે સરકારથી ખુશ નથી જેમકે ઓઆરઓપી અંગે તેના વિરોધમાં પ્રદર્શન કરનારા પર પણ નજર છે.